એક વાસ્તવિકતા આંખ સામે રાખજો. પથ્થરને જો અગાસી તરફથી જમીન તરફ ધકેલાવું છે, કોઈ મજબૂત સહારાની જરૂર નથી, પણ જો જમીન પરથી અગાસી તરફ જવું છે, મજબૂર સહારા વિના એ સંભવિત બનવાનું નથી.સંદેશ સ્પષ્ટ છે. પતન મનથી પણ થઇ શકશે, ઉત્થાન દૃઢ મનોબળ વિના નહી જ થઇ શકે. ‘મહારાજ સાહેબ, જીવનભર માટે નિયમ આપી દો. એક પણ વાર જુઠ બોલાઈ જશે તો એક લાખ રૂપિયાનો દંડ ભરી દઈશ’ વરસો પૂર્વે એ યુવકે મારી પાસે નિયમ માગેલો. ‘આટલો કડક દંડ?’ ‘એ વિના જીવન જૂઠમુક્ત નહી બની શકે!’ છેલ્લી વાત, પર્વત પરથી વહેતી નદી કોઈને ય પૂછતી નથી કે સાગર કેટલો દૂર છે?